laion/Wikipedia-Exotic huggingface dataset:
The Crown Jewels

The Crown Jewels הוא המארז השישי של להקת הרוק הבריטית קווין, אשר יצא לאור ב-24 בנובמבר 1998 לכבוד יום השנה העשרים וחמישה להקמתה של הלהקה. המארז מכיל את שמונת אלבומי האולפן הראשונים של הלהקה – Queen,‏ Queen II,‏ Sheer Heart Attack,‏ A Night at the Opera,‏ A Day at the Races,‏ News of the World,‏ Jazz‏ ו-The Game, כאשר לשלושת האחרונים עטיפות השונות מאלה המקוריות. תקליטור 1 (38:47) – Queen תקליטור 2 (40:47) – Queen II תקליטור 3 (39:01) – Sheer Heart Attack תקליטור 4 (43:03) – A Night at the Opera תקליטור 5 (44:22) – A Day at the Races תקליטור 6 (39:19) – News of the World תקליטור 7 (44:48) – Jazz תקליטור 8 (35:38) – The Game פרדי מרקיורי – זמרה, פסנתר, אורגן חשמלי, צ'מבלו, מקהלה, מחיאות, רקיעות, פעמון פרה, סינתיסייזר, קולות רקע בריאן מיי – גיטרה, פסנתר, פעמון, בנג'ולילי, קוטו, נבל, יוקולילי, גיטרת סלייד, הרמוניום, תזמורת, מקהלה, מחיאות, רקיעות, קולות רקע, זמרה רוג'ר טיילור – תופים, כלי הקשה, גונג, מרימבה, תוף מרים, משולש, פעמון רוח, טימפני, גיטרה, מקהלה, בס, מחיאות, רקיעות, קולות רקע, זמרה ג'ון דיקון – בס, גיטרה, קונטרבס, פסנתר חשמלי, מחיאות, רקיעות, פסנתר, כלי הקשה, קולות רקע רוי תומאס בייקר – קסטנייטה, סטיילופון מייק סטון – קולות רקע מידע על האלבום The Crown Jewels באתר MusicBrainz Queen – The Crown Jewels: 25th Anniversary Boxed Set, Discogs, ‏24 בנובמבר 1998 (באנגלית)
בלילה על הדשא

"בלילה על הדשא" היא שיר שביצעה להקת פיקוד הצפון. את מילות השיר כתבה אסתר ניצב ללחן שחיבר יאיר רוזנבלום. השיר הופיע בתוכנית של להקת פיקוד הצפון "בלילה על הדשא" שכללה את שיריו של רוזנבלום. השיר הופיע במצעד רשת ג' לראשונה ב"פינה לשיפוטכם" ב-17 בינואר 1977 וצעד בו במשך 14 שבועות. ב-21 במרץ 1977 השיר הגיע לראש המצעד, בו נשאר במשך שלושה שבועות רצופים. השיר זכה להצלחה גדולה, זכה במקום השני במצעד השנתי העברי 1977. יאיר רוזנבלום כתב את לחן השיר כחלק מהפסקול שחיבר בשנת 1974 לסרט צ'רלי וחצי. המנגינה מופיעה בעיבודים שונים כמוזיקת רקע לאורך כל הסרט, בעיקר בקטעים הנוגים ומופיעה במלואה בעיבוד דרמטי מתגבר בסצנות הסיום בהן עוזב גיבור הסרט מיקו את ישראל. שלוש שנים לאחר צאת הסרט, חיברה אסתר ניצב את מילות השיר, לזכרו של שלמה ארד שהיה בן כיתתה בקיבוץ בית זרע. ארד נהרג ב-1975 בהתרסקות ההרקולס בג'בל חלאל שבצפון סיני. ארד היה מוזיקאי והשורה האחרונה בשיר עוסקת בקולו הערב: ”במקהלה לילית שקטה ומאולתרת/שרים שלושה, שרים גם ארבעה קולות...”. סולנית הלהקה הייתה ורדה גורן שבשנים לאחר שחרורה הייתה חלק מלהקת קסם והשתתפה בכמה קדמי אירוויזיון. מילות השיר שחיברה ניצב מתארות אווירת קיבוץ שלווה ורגועה, בה גרו בני היישוב הישראלי המבוסס, בניגוד לסרט המקורי בו מאופיינים המזרחים בחיי דלות ועוני אך שמחים בחלקם. עיבוד השיר מזכיר מוזיקה רוסית נושנה המתאפיינת בהתלכדות ושהייה יחד בדומה לשירי להקות צבאיות רבים כמו "גשם אחרון". השיר זכה להצלחה גדולה ונבחר במקום 25 במצעד שירי הלהקות הצבאיות של אתר MOOMA בשנת 2004. סרטון השיר "בלילה על הדשא" באתר יוטיוב "בלילה על הדשא" באתר של אקו"ם מילות השיר "בלילה על הדשא" באתר שירונט בלילה על הדשא באתר של יאיר רוזנבלום אבישי מתיה‏, תמיד עולה המנגינה: 70 ליאיר רוזנבלום, באתר וואלה, 6 בינואר 2014 יאיר רוזנבלום באתר "שרים במדים" - הלהקות הצבאיות שלמה ארד עמ' 140, ניצן ארז, אמנות הקולנוע, תולדות הקולנוע תשע"א 2009/10 [איתמר זהר, אם יש לי מיתרים הם מתנגנים ברטט – 15 שנה למותו של יאיר רוזנבלום, 26 באוגוסט 2011
דריה ורפולומייב

דריה ורפולומייב (בגרמנית: Darja Varfolomeev, ברוסית: Да́рья Варфоломе́ева; נולדה ב-4 בנובמבר 2006) היא מתעמלת אמנותית גרמנייה-רוסייה, אלופה אולימפית (פריז 2024) ואלופת עולם (ולנסיה 2023) בתחרות קרב רב אישי. בסך הכל היא זכתה ב-11 מדליות באליפויות העולם, מהן 6 זהב, 4 כסף ו-1 ארד, וב-5 מדליות באליפויות אירופה, מהן 2 זהב ו-3 ארד. ורפולומייב נולדה בברנאול, רוסיה, לאביה דמיטרי ולאמה טטיאנה. מוצאו של סבה הוא בגרמניה. היא החלה להתאמן בהתעמלות אמנותית בגיל צעיר הודות לאמה, מתעמלת אמנותית בעברה. ורפולומייב עברה מרוסיה לגרמניה בשנת 2019 ללא הוריה, אשר הצטרפו אליה שלוש שנים לאחר מכן, על-מנת להתאמן תחת המדליסטית האולימפית לשעבר יוליה רסקינה. באליפות העולם בהתעמלות אמנותית לנוער הראשונה בה השתתפה במוסקבה בשנת 2019 סיימה במקום 15 בתחרות הצוותית יחד עם מרגריטה קולוסוב (אנ'). בנוסף סיימה במקום 15 במכשיר האלות, שהיה המכשיר היחיד בו התחרתה. בשנת 2022 התחרתה ורפולומייב בתחרות גביע העולם הראשונה שלה בטשקנט שבאוזבקיסטן, וזכתה בה במדליית ארד בתחרות הקרב רב האישי. היא זכתה במדליית ארד גם בתרגיל החישוק, ובשתי מדליות כסף: בתרגיל הכדור ובתרגיל הסרט. בתרגיל האלות סיימה במקום הרביעי. בחודש יוני 2022 השתתפה באליפות אירופה שנערכה בתל אביב-יפו שבישראל, בה זכתה בשתי מדליות ארד: בתרגיל הכדור ובתרגיל האלות. בהמשך השנה השתתפה באליפות העולם שהתקיימה בסופיה שבבולגריה, בה זכתה בחמש מדליות: מדליית זהב בתרגיל האלות, מדליות כסף בקרב רב אישי, בתרגיל הכדור ובתחרות הצוותית, ומדליית ארד בתרגיל החישוק. באליפות אירופה שנערכה בבאקו שבאזרבייג'ן היא זכתה במדליית זהב אחת, בתרגיל הסרט. באליפות העולם שנערכה בוולנסיה שבספרד זכתה במדליות זהב הן בתחרות קרב רב אישי והן בכל ארבעת המכשירים, והייתה למתעמלת האמנותית הראשונה שעושה זאת אחרי יבגניה קנייבה. באליפות אירופה שנערכה בבודפשט שבהונגריה היא זכתה במדליית זהב בתרגיל הסרט ובמדליית ארד בתחרות קרב רב אישי. באולימפיאדת פריז זכתה ורפולומייב במדליית זהב בתחרות הקרב-רב אישי. היא עלתה לגמר מהמקום השני לאחר ציון של 136.850 נקודות במוקדמות בשקלול ארבעת המכשירים. בגמר סיימה במקום הראשון עם ציון כולל של 142.850 נקודות (36.300 נקודות בתרגיל החישוק, 36.500 נקודות בתרגיל הכדור, 36.350 נקודות בתרגיל האלות ו-33.700 נקודות בתרגיל הסרט) לפני בוריאנה קליין מבולגריה שסיימה שנייה (140.600 נקודות) וסופיה רפאלי מאיטליה שסיימה שלישית (136.300 נקודות). מדיה וקבצים בנושא דריה ורפולומייב בוויקישיתוף דריה ורפולומייב, ברשת החברתית אינסטגרם דריה ורפולומייב, באתר התאחדות ההתעמלות הבין-לאומית Татьяна Постникова, Русская гимнастка завоевала сразу две медали на чемпионате мира. Вот за кого можно болеть!, www.championat.com (ברוסית) Deutscher Turner-Bund (2023-05-17), #4 Road to Paris - Wie alles begann, נבדק ב-2024-08-16 Darja Varfolomeev , www.dtb.de Russian native Darja Varfolomeev wins Germany's first Olympic gold in rhythmic gymnastics, AP News, ‏2024-08-09 (באנגלית)
התעמלות באולימפיאדת פריז (2024) – מקבילים

תחרות מקבילים לגברים באולימפיאדת פריז (2024) נערכה ב-27 ביולי וב-5 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 65 מתעמלים מ-27 מדינות (מתוך 96 מתעמלים בתחרות סך הכל) התחרו בתרגיל המקבילים בשלב המוקדמות. תחרות המקבילים התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920). 8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר. תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-5 באוגוסט. ערך מורחב – התעמלות באולימפיאדת פריז (2024) – מוקדמות גברים עתודה העתודה לגמר תרגיל הקרקע היו: ג'ו פרייזר (בריטניה) כריסטופר מיסארוש (הונגריה) אנחל ברחס (קולומביה) רק שני מתעמלים מכל מדינה יכולים להשתתף בשלב הגמר. לכן, המתעמלים היפנים קאזומה קאיה ודייקי האשימוטו והמתעמל הסיני שיאו רואוטנג לא יכולים לשמש כעתודה בתחרות הטבעות, אלא אם אחד המתעמלים האחרים מהמדינה שלהם יפרוש מהתחרות. התעמלות באולימפיאדת פריז (2024) התעמלות במשחקים האולימפיים התעמלות מכשירים במשחקים האולימפיים מדיה וקבצים בנושא התעמלות באולימפיאדת פריז – מקבילים בוויקישיתוף Artistic Gymnastics Men's Parallel Bars Qualification, באתר התאחדות ההתעמלות הבין-לאומית, 27 ביולי 2024 Men's Parallel Bars - Final results, באתר אולימפיאדת פריז (2024), 5 באוגוסט 2024
גן נסקוצ'ני

גן נסקוצ'ני (ברוסית: Нескучный сад, נֶסְקוּצְ'נִי סָאד) הוא פארק אנגלי הממוקם במרכז היסטורי של מוסקבה על הגדה הימנית של נהר מוסקבה, שנשמר מאחוזת האצולה נסקוצ'נויה (רו'). בשליש הראשון של המאה ה-19, הפארק נוצר לאחר שמחלקת הארמון של ניקולאי הראשון רכשה את אחוזותיהם של הקניאזים טרובצקוי (אנ'), גוליצין (אנ') ואורלוב. הגן, בשטח של 59.3 דונם, הוא חלק מפארק תרבות ומנוחה ע"ש גורקי והוא אנדרטה לאמנות גינון נוף ומוגן על ידי המדינה. מאז 1990, בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי?. כספים לשיפוץ של בקתת הציד נאספו בחלקם הודות לאיגוד המועדונים הבינלאומי "מה? היכן? מתי?. נכון לעכשיו, גן נסקוצ'ני הוא החלק ההיסטורי של פארק גורקי. בגן יש סמטאות להליכה, מגרשי טניס, מגרש כדורגל, מועדון שחמט, מרכז אימונים ומרחב עבודה משותף בשם "תחנת עבודה". גן נסקוצ'ני בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי? בית קיץ של הרוזן אורלוב-צ'סמנסקי ארמון אלכסנדרובסקי מבט על גן נסקוצ'ני מגשר פושקינסקי (רו') מדיה וקבצים בנושא גן נסקוצ'ני בוויקישיתוף אתר האינטרנט הרשמי של גן נסקוצ'ני Парк Горького - Нескучный сад, parkgorkogo.ru (ברוסית)
עמוד מאי

עמוד מאי (מכונה גם עמוד אמצע הקיץ) הוא עמוד עץ גבוה המעוטר בפרחים, צמחייה, סרטים ועיטורים אחרים אשר נהוג להקים באופן מסורתי במסגרת פסטיבלים עממיים שונים באירופה החוגגים את תחילת הקיץ, במיוחד סביב ה-1 במאי או בחג פנטקוסט, אם כי במדינות מסוימות עמוד המאי מוקם רק בחג אמצע הקיץ (20–26 ביוני). סביב עמוד המאי נהוג לעיתים רבות לרקוד את הריקוד העממי ריקוד עמוד מאי. באופן מסורתי נהוג להקים את עמוד המאי במרכז היישוב בו הקהילה נוהגת להתאסף בשמחות ואשר בו יש מספיק מקום לאנשים לרקוד. המקור של מסורת עמוד המאי לא ברור, אך לאורך השנים הועלתה ההשערה שהמקור של עמוד המאי הוא בטקסים פגאניים עתיקים החוגגים את האביב, ושהמסורת הזו הצליחה למעשה לשרוד את תהליך ההתנצרות של אירופה, אם כי היא איבדה את המשמעות המקורית שהייתה לה. בעת המודרנית ממשיכים להקים עמוד המאי במדינות שונות ברחבי אירופה, למרות שהוא הפך פחות נפוץ באזורים מסוימים. ריקוד סביב עמוד המאי, ציור מהמאה ה-16 מאת פיטר ברויגל הבן עמוד מאי בבוואריה, ציור מ-1848 "Raising the maypole", פרדריק גודאל, 1855 הקמת עמוד מאי בשוודיה ילדות רוקדות סביב עמוד המאי במחוז דבון שבבריטניה באמצעות סרטים אשר יוצרים צורה ייחודית מדיה וקבצים בנושא עמוד מאי בוויקישיתוף Definition of MAYPOLE, www.merriam-webster.com, ‏2024-07-17 (באנגלית) The History of the Maypole Dance, ehow.com (באנגלית) Maypole dance | Ritual, Folklore & Tradition | Britannica, www.britannica.com, ‏2024-08-09 (באנגלית)
It's Gonna Be Me

"It's Gonna Be Me" הוא שיר של להקת הבנים האמריקאית אן סינק. הוא יצא לאור באמצעות חברת התקליטים ג'ייב רקורדס כסינגל השני מאלבום האולפן השלישי שלהם No Strings Attached‏ (2000) בארצות הברית, וכסינגל השלישי מהמהדורה הבינלאומית של No Strings Attached. השיר נכתב על ידי מקס מרטין, אנדראס קרלסון ורמי יעקב, והופק על ידי האחרון. רצועת הפופ הושפעה מ"Steppin' Out"‏ (1982) של ג'ו ג'קסון ו"Him"‏ (1980) של רופרט הולמס, בעוד שהמילים מספרות על גבר המנסה לשכנע אישה להתחיל מערכת יחסים חדשה יחד בזמן שהיא מתאוששת מפרידה קודמת. "It's Gonna Be Me" נכנס למצעד הבילבורד הוט 100 האמריקאי במקום ה-42, שם בסופו של דבר הגיע למקום הראשון למשך שבועיים רצופים כשיר היחיד שלהם שהגיע למקום זה במצעד זה. השיר קיבל את תואר הזהב מאיגוד תעשיית ההקלטות האמריקאי (RIAA) חודש אחרי צאתו, ופלטינה באוסטרליה ובקנדה. "It's Gonna Be Me" הגיע גם למקום הראשון בקנדה, ודורג בעשירייה הראשונה במצעד הסינגלים הבריטי, ובמצעדים בניו זילנד ושוודיה. וידאו קליפ מלווה בוים על ידי וויין אישם, ובו מופיעים כל אחד מחברי אן סינק כבובה בתוך חנות צעצועים המנסה להיקנות על ידי לקוחה. אן סינק ביצעו את השיר בטקס פרסי הסרטים של MTV ב-2000, בטקס פרסי הווידאו קליפים של MTV ב-2000, ובשלוש הופעות מרכזיות. "It's Gonna Be Me" הפך פופולרי כמם אינטרנטי בשם "It's Gonna Be May", לאחר שתמונת טאמבלר של חבר אן סינק ג'סטין טימברלייק פורסמה ב-2012 עם הכיתוב המתאים, שמשך את תשומת לבם של ברק אובמה וטימברלייק עצמו. מידע על היצירה "It's Gonna Be Me" באתר מיוזיק בריינז מידע על הסינגל "It's Gonna Be Me" באתר מיוזיק בריינז מידע על היצירה "It's Gonna Be Me" באתר Discogs סרטון השיר "It's Gonna Be Me" באתר יוטיוב "'N Sync Ready To "String" Fans Along With New Album, Home Video". MTV News. 19 ביולי 1999. אורכב מ-המקור ב-28 באפריל 2003. נבדק ב-31 בינואר 2020. {{cite web}}: (עזרה) Taylor, Chuck (20 במאי 2000). "Reviews & Previews" (PDF). Billboard. 112 (21): 28. ארכיון (PDF) מ-27 באוגוסט 2020. נבדק ב-14 בפברואר 2020. {{cite journal}}: (עזרה) "Top 40 Tracks" (PDF). Billboard. 112 (19): 118. 6 במאי 2000. ארכיון (PDF) מ-27 באוגוסט 2020. נבדק ב-14 בפברואר 2020. {{cite journal}}: (עזרה) Griffiths, Daniel (31 במרץ 2021). "Pop super-producer Rami Yacoub: "Max Martin said 'this is the magic'". MusicRadar. נבדק ב-6 באפריל 2021. {{cite web}}: (עזרה) Cuccinello, Hayley C. (30 באפריל 2017). "'It's Gonna Be May' Meme Gives NSYNC A Boost On YouTube". Forbes. ארכיון מ-17 ביוני 2018. נבדק ב-30 באפריל 2020. {{cite web}}: (עזרה) Lindner, Emilee (7 בינואר 2016). "NSYNC's 'It's Gonna Be Me' Director Reveals How He Recreated His Video For Fall Out Boy". MTV News. אורכב מ-המקור ב-21 באוקטובר 2018. נבדק ב-29 בנובמבר 2019. {{cite web}}: (עזרה) Daw, Robbie (27 במרץ 2020). "'F--k, Let's Just Go For It': *NSYNC Video Director Wayne Isham Talks 'Bye Bye Bye' & 'It's Gonna Be Me' Clips". Billboard. ארכיון מ-27 במרץ 2020. נבדק ב-28 במרץ 2020. {{cite journal}}: (עזרה)
No Strings Attached

No Strings Attached הוא אלבום האולפן השלישי של להקת הבנים האמריקאית אן סינק. האלבום יצא לאור ב-21 במרץ 2000 באמצעות חברת התקליטים ג'ייב רקורדס. מתוך רצון להבדיל את המוזיקה שלהם מזו של חבריהם למותג, אן סינק בחרה לשלב את סגנונות הפופ וה-R&B באלבום. לפני יציאת האלבום נפרדה הלהקה מחברת הניהול שלה Trans Continental ומחברת התקליטים RCA רקורדס; השם שלו היא משחק ברעיון של עצמאות משליטה תאגידית. תרומות להפקת האלבום הגיעו ממגוון רחב של מפיקים, כולל חברי אן סינק ג'סטין טימברלייק וג'יי. סי. שאזיי, ומשתפי פעולה ביניהם כריסטיאן לונדין, ג'ייק שולזה, רמי, טדי ריילי, קווין "שייקספיר" בריגס, ריצ'רד מרקס, וייט רן, בייביפייס וגיא רוש. לאחר מספר עיכובים עקב מאבקים משפטיים, No Strings Attached זכה לביקורות חיוביות בדרך כלל ממבקרי מוזיקה, שרבים מהם שיבחו את ההפקה. האלבום הופיע בראש מצעד הבילבורד 200 בארצות הברית עם מכירות של 2.4 מיליון עותקים בשבוע הראשון, וקבע את שיא המכירות לשבוע אחד במדינה; שיא שנשאר 15 שנים עד שאדל עלתה על שיא המכירות של השבוע הראשון עם אלבום האולפן השלישי שלה 25 (2015). מהאלבום יצאו ארבעה סינגלים. לסינגל המוביל שלו "Bye Bye Bye" מיוחס את יצירת ההייפ להצלחת האלבום בסופו של דבר. No Strings Attached היה האלבום הנמכר ביותר של שנת 2000. אן סינק קידמו את האלבום באמצעות סיבוב הופעות בשם No Strings Attached Tour בשנת 2000, שהיה סיבוב ההופעות השני הכי מרוויח בצפון אמריקה של אותה שנה. מידע על האלבום No Strings Attached באתר MusicBrainz מידע על האלבום No Strings Attached באתר AllMusic האלבום No Strings Attached באתר Discogs האלבום No Strings Attached באתר ספוטיפיי Pareles, Jon (15 באפריל 2000). "Critic's Notebook; The Molting of a Boy Band: 'N Sync Spreads Its Wings". The New York Times. ארכיון מ-19 באוגוסט 2016. נבדק ב-19 באוגוסט 2011. {{cite web}}: (עזרה) Boehlert, Eric (13 באוקטובר 1999). "N Sync Slapped With $150 Million Lawsuit". Rolling Stone. ארכיון מ-12 בדצמבר 2017. נבדק ב-19 באוגוסט 2011. {{cite journal}}: (עזרה) Schruers, Fred (19 במאי 2000). "The Driver's Seat". Entertainment Weekly. ארכיון מ-6 ביוני 2011. נבדק ב-27 באוגוסט 2011. {{cite journal}}: (עזרה) "Mail Page". Entertainment Weekly. 14 באפריל 2000. אורכב מ-המקור ב-19 ביוני 2007. נבדק ב-19 ביוני 2007. {{cite journal}}: (עזרה) Mayfield, Geoff; Horwitz, Carolyn (29 במרץ 2000). "'N Sync Breaks The SoundScan Barrier". Billboard. אורכב מ-המקור ב-11 בנובמבר 2012. נבדק ב-20 בינואר 2009. {{cite journal}}: (עזרה) Weatherby, Taylor (24 במרץ 2020). "'It's *NSYNC's World, We Just Live in It': An Oral History of 'No Strings Attached' Selling a Historic 2.4 Million First-Week Copies in 2000". Billboard. נבדק ב-25 במרץ 2020. {{cite journal}}: (עזרה) Skanse, Richard (30 במרץ 2000). "'N Sync Camp Celebrates Pop's New Kings". Rolling Stone. ארכיון מ-13 באוגוסט 2012. נבדק ב-24 באוגוסט 2011. {{cite journal}}: (עזרה) Hiatt, Brian (28 בדצמבר 2000). "Tina Turner, 'NSYNC Had Year's Top-Grossing Tours". MTV News. אורכב מ-המקור ב-5 באוגוסט 2011. נבדק ב-25 באוגוסט 2011. {{cite web}}: (עזרה)
טורגוביצה

טורגוביצה (באוקראינית: Торговиця; בפולנית: Targowica; ביידיש: טירהאוויצא) הוא כפר במחוז קירובוגרד שבאוקראינה, לשעבר עיר בעלת חשיבות היסטורית ומרכז יהודי וחסידי. בכפר הוקמה קונפדרציית טורגוביצה (אנ'), שהייתה ברית של אצילים פולנים שנלחמו לצד האימפריה הרוסית בסוף המאה ה־18 והביאו לחלוקת פולין השנייה. הכפר מצוי בקצה המערבי של מחוז קירובוגרד על הגבול עם מחוז צ'רקאסי על הכביש הראשי בין אומן לקרופיבניצקי על גדת נהר סיניובחה שהוא יובל של הבוג הדרומי. אזור זה נחשב לגבול בין פודוליה לאזור הדנייפר. גם מבחינה גאולוגית מהווה אזור הכפר גבול בין בלוק ווהלין-פודולסקי לבלוק קירובגרדסקי שהם שניים מתוך שבעת הקראטונים המרכיבים את השילד האוקראיני. מדרום לכפר, על גדת הנהר ישנה מחצבה בה ניתן לראות סלעים מתקופת הפרקמבריון הקדום. באזור נמצאו שרידי התיישבות מתקופת אורדת הזהב. בשנת 1331 מופיע אזכור העיר ברשומת כתחנת מסחר חשובה בנסיכות גאליץ'-וולין. באמצע המאה ה־16 נהרסה העיר על ידי הטטרים של חצי האי הקרים ולאחר נסיגת הטטרים עבר השטח לשליטת פולין. בסוף המאה ה־17 הוקם באזור גדוד קוזקים בפיקודו של אבטים טורגוביצקי, והעיר נקראה על שמו. החל משנת 1777, העיר הייתה בשליטתו של האציל הפולני סטניסלב צ'סני פוטוצקי. בשנת 1791 פורסמה חוקה חדשה לפולין, שהגבילה את זכויות האצולה. החוקה גרמה לתסיסה בקרב חלקים של האצולה הפולנית. הצאריסה יקתרינה הגדולה רצתה לנצל את התסיסה הזו כדי להשתלט על שטחים נוספים באיחוד הפולני-ליטאי. ב־14 במאי 1792 התכנסו בטורגוביצה אצילים פולנים וליטאים בראשות פוטוצקי ובהכוונת הגנרל הרוסי ואסילי פופוב והכריזו על "קונפדרציית טורגוביצה" שהייתה למעשה ברית צבאית שהתנגדה לחוקה הפולנית החדשה. ארבעה ימים לאחר מכן פלשו צבאות האימפריה הרוסית לשטח האיחוד הפולני-ליטאי אליהם הצטרפו כוחות הקונפדרציה ויחד הנחילו תבוסה לפולנים. חלק מהאצילים החברים בקונפדרציה הוצאו להורג באשמת בגידה. לאחר חלוקת פולין עברה העיר לשלטון האיפריה הרוסית כחלק מנפת אומן . ידוע על קהילה יהודית בעיר טוגרגוביצה מאז שנת 1742. בסוף המאה ה־19 מנו היהודים כשליש מהתושבים. החל מאמצע המאה השבע עשרה כיהן כרב העיר יקותיאל לנדא שנודע בכינויו "המגיד מטירהוויצה" שהיה מתלמידי המגיד ממזריטש וחברו הטוב של מנחם נחום מצ'רנוביל (בעל "המאור עיניים"). בסוף ימיו הפך המגיד לחסידו של נחמן מברסלב ושמו מוזכר פעמיים בספר חיי מוהר"ן. תחת הנהגתו הפכה טורגוביצה למרכז חשוב של חסידות ברסלב. לאחר פוגרום בשנת 1919 נטשו רוב היהודים את העיר. במהלך הכיבוש הנאצי, בחורף 1942, נרצחו בטורגוביצה כ־150 יהודים. לאחר נפילת ברית המועצות, והקמת אוקראינה העצמאית, שופץ בית הקברות היהודי והוקמה מצבה לזכר חסידי ברסלב שהתגוררו בעיר. מדיה וקבצים בנושא טורגוביצה בוויקישיתוף Торговицький гранітний кар'єр, Wikimapia יצחק אלפסי, אנציקלופדיה לחסידות, ירושלים: מוסד הרב קוק, 2000, עמ' 439
K.A.O.S. On the Road

K.A.O.S. On the Road היה סיבוב ההופעות השני של המוזיקאי הבריטי רוג'ר ווטרס, אשר החל במרכז האזרחי של פרובידנס, פרובידנס, ארצות הברית ב-14 באוגוסט 1987 והסתיים בארנה של ומבלי, לונדון, אנגליה ב-22 בנובמבר באותה שנה. סיבוב זה נועד לקדם את אלבום האולפן השני שלו, Radio K.A.O.S. שיצא לאור שלושה חודשים לפני כן, ב-15 ביוני. במת ההופעה עוצבה על ידי מארק פישר, בה הציב מסכים עגולים, מערכת שמע קוואדרופונית ותא טלפון בו היה יכול הקהל להתקשר לווטרס בעת הופעתו ולהפנות אליו שאלות שונות. לאחר סיבוב ההופעות הקודם שלו, הקים ווטרס את להקת הבלידינג הרט בנד, עמה כתב עיבודים שונים לשיריו ושירי פינק פלויד שנכתבו על ידו בלבד. למרות זאת, עקב בקשה שהופנתה אליו באחת ההופעות באמצעות התא שהציב פישר, הבטיח כי בסיבובי ההופעות הבאים יבצע את השיר "Comfortably Numb", אשר נכתב על ידו ועל ידי דייוויד גילמור והופיע באלבום האולפן האחד עשר של פינק פלויד, The Wall. בחלק מההופעות הופיעה הלהקה עם השיר "Tempted", אשר נכתב על ידי הקלידן פול קאראק בעת שהיה חבר בלהקת סקוויז. שיר זה היה מעין הופעת חימום קצרה שבוצעה על ידי כל חברי הלהקה מלבד ווטרס. בשלוש הופעות אירח ווטרס את הזמרת קלייר טורי, אשר ביצעה במקור את השיר "The Great Gig in the Sky" מתוך האלבום The Dark Side of the Moon של פינק פלויד. רשימת שירים זו מייצגת את הופעתו של ווטרס בארנה של ומבלי, לונדון, אנגליה ב-22 בנובמבר 1987, וזו אינה מייצגת בהכרח הופעות אחרות שהתקיימו במסגרת סיבוב זה הופעות זה. "Tempted" "Radio Waves" "Welcome to the Machine" "Who Needs Information" "Money" "In the Flesh" "Have a Cigar" "Pigs (Three Different Ones)" "Wish You Were Here" "Mother" "Molly's Song" "Me or Him" "The Powers That Be" "Going to Live in L.A." "Sunset Strip" "The Fish Report with a Beat" (הוקלט מראש) "Get Your Filthy Hands Off My Desert" "Southampton Dock" "Arnold Layne" (הוקלט מראש) "If" "5:06 AM (Every Stranger's Eyes)" "Not Now John" "Another Brick in the Wall, Part 1" "The Happiest Days of Our Lives" "Another Brick in the Wall, Part 2" "Nobody Home" Home" "Four Minutes" "The Tide Is Turning" הדרן "Breathe (In the Air)" "The Great Gig in the Sky" "Brain Damage" "Eclipse" רוג'ר ווטרס – זמרה, בס, גיטרת קצב אנדי פיירוות'ר לואו – גיטרת קצב, בס, קולות רקע ג'יי סטפלי – גיטרה מובילה, קולות רקע פול קאראק – קלידים, זמרה גרהם ברוד – תופים, כלי הקשה מל קולינס – סקסופון דורין צ'נטר – קולות רקע קייטי קיסון – קולות רקע קלייר טורי – זמרה (בהופעות 8 ,37-38 בשיר "The Great Gig in the Sky") Roger Waters at Wembley Arena, London, England, Setlist, ‏10 May 2023
גל ריץ'

גל ריץ' (נולד בשנת 1985) הוא קצין צה"ל בדרגת אלוף-משנה המכהן כמפקד חטיבת עציון. קודם לכן שימש מפקד בא"ח עוז ומפקד סיירת חרוב. ריץ' נולד וגדל בפתח תקווה. עם גיוסו לצה"ל והתנדב להיחידה הטקטית לחילוץ מיוחד (669), לאחר סיום המסלול הלוחם ושירות מבצעי השלים קורס קציני חי"ר. הוא מילא שורת תפקידי מטה ופיקוד ביחידה הטקטית לחילוץ מיוחד (669) ובחטיבת כפיר. במלחמת לבנון השנייה הוא לחם באזור הכפרים מרכבה ועייתא א-שעב. והשתתף בקרב עם סיירת צנחנים בבינת ג'בייל. בשנים 2019–2021 שימש מפקד סיירת חרוב. בשנים 2022–2024 שימש מפקד בא"ח עוז, בין היתר במלחמת חרבות ברזל. ב-15 באוגוסט 2024 מונה למפקד חטיבת עציון. שבועיים לאחר מכן (ב-30 באוגוסט) הוא נפצע בפיגוע בצומת גוש עציון. ריץ' נשוי ואב לארבע בנות. מדיה וקבצים בנושא גל ריץ' בוויקישיתוף הקמת אווירייה יבשתית עצמאית – מהפכה בלוחמת היבשה, בין הקטבים, 8 באוגוסט 2022 אמיר בוחבוט‏, מיוחד: כך קומנדו כפיר יפשוט על יעד חזבאללה, באתר וואלה, 5 באפריל 2014 גל פרל פינקל, חמאס רוצה ב"כמעט הסדרה", אבל זה לא האינטרס הישראלי, באתר זמן ישראל, 24 בפברואר 2020 מפקד חדש לחטמ"ר "עציון", באתר צה"ל, 1 באוגוסט 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ג'ואן-בנג'מין גאבה

ג'ואן-בנג'מין גאבה (בצרפתית: Joan-Benjamin Gaba; נולד ב-7 בינואר 2001) הוא ג'ודוקא צרפתי ממוצא מרטיניקי המתחרה בקטגוריית המשקל עד 73 ק"ג. גאבה הוא סגן האלוף האולימפי מאולימפיאדת פריז (2024). גאבה החל את דרכו בענף הג'ודו בשנת 2008. הוא השתתף באליפויות העולם בודפשט 2021, טשקנט 2022 ודוחה 2023, כשבשלושתן סיים עם מדליית כסף במסגרת תחרות הנבחרות המעורבות. בנובמבר 2023, הוא הוכתר לאלוף צרפת בקטגוריית המשקל שלו לאחר שגבר בגמר על גיום צ'יין. באפריל 2024, גאבה זכה במדליית הארד במסגרת אליפות אירופה, שהתקיימה בזאגרב, קרואטיה. באותה האליפות, הוא זכה גם במדליית הזהב ביחד עם הנבחרת הצרפתית לאחר שהאחרונה ניצחה את נבחרת הג'ודו הגאורגית במסגרת תחרות הנבחרות המעורבות. באולימפיאדת פריז (2024) גאבה זכה במדליית הכסף זאת לאחר שהפסיד בגמר להידאייט היידרוב האזרי. בנוסף, הוא הוסיף למאזן המדליות שלו גם מדליית זהב באולימפיאדה זו כאשר נבחרתו גברה על נבחרת הג'ודו היפנית במסגרת תחרות הנבחרות המעורבות. מדיה וקבצים בנושא ג'ואן-בנג'מין גאבה בוויקישיתוף ג'ואן-בנג'מין גאבה, ברשת החברתית אינסטגרם ג'ואן-בנג'מין גאבה, באתר איגוד הג'ודו העולמי ג'ואן-בנג'מין גאבה, באתר JudoInside.com ג'ודו 2024: ג'ואן-בנג'מין גאבה ממרטיניק, הגיבור החדש של הג'ודו הצרפתי (בצרפתית)
עזרא קדם

האם התכוונתם ל... עזרא קדם (קצין) ("כריש"; 1927–1985) – אלוף-משנה בחיל הים הישראלי עזרא קדם (שף) (יליד 1965) – שף ומסעדן ישראלי
דוברי חריסטוב

דוברי חריסטוב (בבולגרית: Добри Христов;‏ 14 בדצמבר 1875 – 23 בינואר 1941) היה מלחין, ומנצח בולגרי, אשר נמנה עם בולטי המלחינים בדור הראשון של מלחיני בולגריה המודרנית. חריסטוב נולד בווארנה למשפחה שהיגרה מקאזאנלק. ב-1903 סיים את לימודיו בקונסרבטוריון של פראג בניהולו של אנטונין דבוז'אק. עם סיום לימודיו, שב לבולגריה ונמנה עם מעצבי התרבות המוזיקלית בנסיכות הצעירה. חריסטוב כתב בעיקר יצירות למקהלה ומוזיקה כנסייתית תוך שימוש באלמנטים מהפולקלור הבולגרי ביצירותיו. הוא ניצח על הרכבים מוזיקליים שונים, ולימד ניצוח. עם תלמידיו נמנה משה צדיקוב. חריסטוב שיתף פעולה עם מקהלת צדיקוב בבולגריה מראשית דרכה, וכתב עבורה מספר יצירות לקונצרטים שערכה ברחבי בולגריה וביוגוסלביה. בראשית דרכה של המקהלה בישראל תחת המנצחים יצחק אגבדיש ויצחק גרציאני ביצעה המקהלה מיצירותיו של חריסטוב במסגרת הקונצרטים שערכה. הלך לעולמו בסופיה ב-1941 והוא בן 65 שנים, ונקבר בבית הקברות המרכזי שבעיר. רחוב בסופיה נושא את שמו, וכן בית הספר לאמנויות בווארנה נקרא על שמו. מדיה וקבצים בנושא דוברי חריסטוב בוויקישיתוף דוברי חריסטוב, באתר ספוטיפיי דוברי חריסטוב, באתר MusicBrainz (באנגלית) דוברי חריסטוב, באתר Discogs (באנגלית) דוברי חריסטוב, באתר התאחדות המלחינים של בולגריה (בבולגרית) אלברט מיכאל, היהודים באמנות, בתוך: אנציקלופדיה של גלויות – יהדות בולגריה, ירושלים, 1967, עמודים 756-755. מוני שלום, יובל למקהלת מ.צדיקוב, בתוך: א.חן ציון, מוני שלום (עורכים), ליובלה של מקהלת הפועלים על שם משה צדיקוב, המחלקה לתרבות של ההסתדרות הכללית, הוצאת אחדות, 1959, עמודים 18, 36–38.